Neuvoston asetus (EY) N:o 3076/95, annettu 22 päivänä joulukuuta 1995, tiettyjen pyyntikiintiöiden jakamisesta jäsenvaltioiden kesken Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta vuodeksi 1996



Virallinen lehti nro L 330 , 30/12/1995 s. 0051 - 0053



NEUVOSTON ASETUS (EY) N:o 3076/95, annettu 22 päivänä joulukuuta 1995, tiettyjen pyyntikiintiöiden jakamisesta jäsenvaltioiden kesken Norjan yksinomaisella talousvyöhykkeellä ja Jan Mayenin ympärillä olevalla kalastusvyöhykkeellä kalastavien alusten osalta vuodeksi 1996 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että yhteisö ja Norja ovat neuvotelleet keskinäisistä kalastusoikeuksistaan vuoden 1996 osalta ja erityisesti tiettyjen kiintiöiden myöntämisestä yhteisön aluksille Norjan kalastusvyöhykkeellä, vuoden 1994 liittymisasiakirjan 96 ja 124 artiklan mukaisesti yhteisö hoitaa Suomen tasavallan ja Ruotsin kuningaskunnan kolmansien maiden kanssa tekemiä kalastussopimuksia, Ruotsin kuningaskunnan ja Norjan kuningaskunnan välisessä 9 päivänä joulukuuta 1976 tehdyssä kalastussopimuksessa määrätyn menettelyn mukaisesti yhteisö on Ruotsin puolesta neuvotellut Norjan kanssa keskinäisistä kalastusoikeuksista vuoden 1996 osalta, nämä neuvottelut eivät ole vielä päättyneet, ja niitä jatketaan alkuvuodesta 1996, käytettävissä olevien pyyntimahdollisuuksien tehokkaan hallinnon varmistamiseksi ne olisi jaettava kiintiöinä jäsenvaltioiden kesken asetuksen (ETY) N:o 3760/93 8 artiklan mukaisesti, tässä asetuksessa tarkoitettua kalastustoimintaa valvotaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (2) säädetyin valvontatoimenpitein, ON ANTANUT TÄMÄN ASETUKSEN: 1 artikla Tammikuun 1 päivästä joulukuun 31 päivään 1996 jäsenvalioiden lipun alla purjehtivat alukset saavat pyytää - Norjan yksinomaisen talousvyöhykkeen vesialueilla linjan 62° 00' pohjoista leveyttä pohjoispuolella tai Jan Mayenin ympärillä olevalla kalastusvyöhykkeellä liitteessä I vahvistettujen kiintiöiden rajoissa, - Norjan yksinomaisen talousvyöhykkeen vesialueilla linjan 62° 00' pohjoista leveyttä eteläpuolella liitteessä II vahvistettujen kiintiöiden rajoissa. 2 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 389, 31.12.1992, s. 1 (2) EYVL N:o L 261, 20.10.1993, s. 1 LIITE I Edellä 1 artiklassa tarkoitettujen Norjan vesialueita koskevien yhteisön pyyntikiintiöiden jako vuodeksi 1996 Norjan vesialueet linjan 62°00' pohjoista leveyttä pohjoispuolella >TAULUKON PAIKKA> LIITE II Edellä 1 artiklassa tarkoitettujen Norjan vesialueita koskevien yhteisön pyyntikiintiöiden jako vuodeksi 1996 Norjan vesialueet linjan 62°00' pohjoista leveyttä eteläpuolella >TAULUKON PAIKKA>